Konbit wiki kreyolo 2025

Wikipedya
Konkou tradiksyon atik
<span class="white-link">
Pou ankouraje kreyasyon plis aktik sou Wikipedya Kreyòl la. Wikimedya Ayiti ap rekonpanse 2 kontribitè ki rive kreye plis atik yo rive jiska 30 novanm. Atik kapab tradui soti sou yon lòt vèsyon lengwistik Wikipedya vini sou kreyòl ayisyen an.

 Kritè yo 
Atik la dwe gen pou pi piti mil (1000) oktè)
Atik la dwe gen seksyon referans; 1 referans ak yon kategori pou pi piti
Kontribitè a dwe enskri nan yon tablodebò
 Prim 
1o pri: yon laptòp
2o pri: yon tablèt

Konbit Wiki Kreyolo se yon kanpay sansibilizasyon, yon apèl pou kontribisyon an kreyòl ayisyen. Se yon pwojè Wikimedia Ayiti lanse an 2022. Kanpay la se pou pèmèt lang kreyòl ayisyen an ranfòse pi plis sou entènèt la sitou sou platfòm Wikimedia yo, sitou Wikipedia. Fòk gen plis kontni sou ansiklopedi lib la, non sèlman pou plis konesans disponib pou kreyòlofòn. 

Èske ou janm mande ki moun ki kreye atik Wikipedia yo, ki moun ki asire ansiklopedi a satisfè kritè yo, oswa ki kote imaj atik yo soti ? Si ou vle dekouvri Wikipedia ak pwojè relye yo, enskri pou yon atelye oswa patisipe nan youn nan evènman Kalandriye yo a oswa li paj Èd ansiklopedi a. Sa ou dwe konnen, vèsyon kreyòl ayisyen ansiklopedi nan premye faz li. Malgre jefò anpil kontribitè depi kèk lane, sa poko sifi. Li mande plis benevòl pou vin pote kole kèlkeswa domèn etid ak travay yo. Epi tou sa pa mande okenn gwo konpetans ni nan enfòmatik ni gwo nivo etid. Sa ki enpòtan se pataje tout konesans pou mete yo disponib pou tout moun nan mond lan gratis nan kreyòl ayisyen. Sa mande sèlman pou w sèvi ak referans ki fyab epi ki ka verifye sitou.

Kijan pou patisipe?
Konekte oswa kreye yon kont. 

Enskri nan paj sa a pou swiv kontribisyon ou yo.

Kreye oswa modifye yon atik
 Kreye yon atik ki poko sou wikipedya oswa modifye youn ki deja la (ajoute lyen, referans, ak lòt kontni ki enpòtan) pou rann ansiklopedi a vin pi rich.
 Si ou poko konnen kijan pou fè sa, klike sou lyen sa a pou w aprann.

Patisipe nan yon atelye
 Si ou ta renmen konnen plis sou wikipedya nan lang kreyòl ayisyen ak pwojè sè li yo enskri nan yon atelye nan youn nan vil y ap òganize yo. Gade Kalandriye a.
 Oswa ale sou paj sa a, nan lis atik ki mande sekou yo klike pou w kapab kreye oswa konplete li ak kontni epi referans.
Kategori:Wikipedya:Konbit Wiki Kreyolo